ტაიე აცკე სელასიე

ტაიე აცკე სელასიე ამდე — (დ.) ეთიოპიელი დიპლომატი და პოლიტიკოსი, რომელიც 2024 წლიდან ეთიოპიის პრეზიდენტია. პრეზიდენტობამდე მან სხვადასხვა დიპლომატიურ თანამდებობაზე იმსახურა, მათ შორის იყო „ეთიოპიის ელჩი ეგვიპტეში“, „გაერთიანებული ერების ორგანიზაციაში ეთიოპიის მუდმივი წარმომადგენელი“ და „საგარეო საქმეთა მინისტრი“.

ადრეული ცხოვრება და განათლება

ტაიე აცკე სელასიე ამდე დაიბადა დებარკში, გონდარში. მან დაამთავრა ადის-აბების უნივერსიტეტი და მიიღო ბაკალავრის ხარისხი პოლიტიკურ მეცნიერებებსა და საერთაშორისო ურთიერთობებში, ასევე მაგისტრის ხარისხი საერთაშორისო ურთიერთობებსა და სტრატეგიულ კვლევებში ლანკასტერის უნივერსიტეტში 1989 წელს.

კარიერა

საგარეო საქმეთა სამინისტროში ტაიე მუშაობდა კონსულტანტად ევროპის დეპარტამენტში, იყო დასავლეთ ევროპის დეპარტამენტის ხელმძღვანელი და ინფორმაციის დირექტორის მოვალეობის შემსრულებელი.
ის ასევე იყო მინისტრ-კონსული ეთიოპიის საელჩოში ვაშინგტონში და გენერალური კონსული ლოს-ანჯელესში 2002 წლის ოქტომბრიდან 2010 წლის ნოემბრამდე.

2017–2018 წლებში იგი მსახურობდა ეთიოპიის ელჩად ეგვიპტეში.
2018 წელს ტაიე დაინიშნა გაერთიანებული ერების ორგანიზაციაში ეთიოპიის მუდმივ წარმომადგენლად.

მან გააკრიტიკა ეთიოპიის საკითხებზე ადამიანის უფლებების საერთაშორისო ექსპერტთა კომისიის ანგარიში, რომელიც ეხებოდა ეთიოპიის მიერ ტიგრაის ომში ჩადენილ სისასტიკეს.

დემეკე მეკონენი, საგარეო საქმეთა მინისტრი, გადადგა 2024 წლის 26 იანვარს, ხოლო 8 თებერვალს ტაიე შეირჩა მის შემცვლელად.
მან თურქეთის მეშვეობით წარმართა არაპირდაპირი მოლაპარაკებები სომალისთან, რომლებიც შეეხებოდა ეთიოპიისთვის სომალილენდის სანაპიროს 20 კილომეტრის იჯარით აღებას დიპლომატიური აღიარების სანაცვლოდ. 

პრეზიდენტობა

ტაიე აცკე სელასიე რუსეთის პრეზიდენტ ვლადიმირ პუტინთან ერთად, მოსკოვი, რუსეთი — 9 მაისი, 2025 წელი

პრეზიდენტი საჰლე-ვორკ ზევდე თანამდებობიდან გაათავისუფლეს მას შემდეგ, რაც, გავრცელებული ინფორმაციით, მან კონფლიქტი ჰქონდა პრემიერ-მინისტრ აბი აჰმედთან.
2024 წლის 7 ოქტომბერს ტაიე ოფიციალურად იქნა ფიცდადებული ეთიოპიის პრეზიდენტად. იგი ითვლება აბი აჰმედის მოკავშირედ.

2025 წლის მაისში ტაიე მოსკოვს ეწვია, სადაც დაესწრო გამარჯვების დღის 80 წლის იუბილეს, რუსეთის პრეზიდენტ ვლადიმირ პუტინის მიწვევით.

სქოლიო

კატეგორია:ცოცხალი ადამიანები
კატეგორია:დაბადებული 1956
კატეგორია:დაბადებული 12 იანვარი
კატეგორია:პრეზიდენტები
კატეგორია:ეთიოპიის პრეზიდენტები